ડિસેમ્બર ૨૦૧૨માં દિલ્હીમાં થયેલા નિર્ભયા રેપ કેસ જેવી ઘટના રોકવા માટે આ નિર્ણય લેવાયો છે. દિલ્હીમાં એક લક્ઝરી બસમાં યુવતી સાથે દુષ્કર્મ થયું હતું. આ ઘટનાથી આખો દેશ હચમચી ગયો હતો. નેશનલ ક્રાઈમ રેકોર્ડ બ્યુરો (એનસીઆરબી)ના આંકડા પ્રમાણે, ૨૦૧૫માં અમદાવાદમાં રેપના ૧૦૬૭ કેસ નોંધાયા હતા, જે વધીને ૨૦૧૬માં ૧૧૨૬ થયા. ૨૦૧૫માં સુરતમાં દુષ્કર્મના ૫૦૨ કેસ સામે આવ્યા હતા જે વધીને ૫૬૫ સુધી પહોંચ્યો. એસટીબીના અધિકારીએ માહિતી આપી કે, સરકાર દ્વારા આપવામાં આવેલા આદેશ પ્રમાણે સરકારી અને ખાનગી ટ્રાવેલ બસમાં જીપીએસ ટ્રેકિંગ સિસ્ટમની સાથે પેનિક બટન પણ લગાવવાના છે. જેથી કોઈપણ મુસીબતની ઘડીમાં પીડિત પેનિક બટન દબાવીને મદદ માગી શકે.